Rietrylaagte Accommodation and 4x4 | Resensies
Rietrylaagte Accommodation and 4x4: Kolgans
Riette V - Apr 2022
Stylvol en netjies. Baie mooi plaashuisie.
Bevat nie net alles wat mens benodig nie, maar is ook mooi en stylvol opgemaak om mens spesiaal te laat voel, 'n stukkie luxury op die pad was 'n welkom verrassing.
Rietrylaagte Accommodation and 4x4 se terugvoer
Baie dankie vir jou resensie. Hoop julle kom kuier weer.
Susan V - Mrt 2022
Baie aangenaam, sal aanbeveel aan familie en vriende. Verblyf was netjies en toeganklik.
Ons het die vars lug en stilte baie geniet. Grondpad is bietjie sleg op plekke as jy met 'n gewone tweetrekvoertuig reis, maar as jy stadig ry is dit heel veilig. Ons het die mooi uitsig geniet, asook die kyk van voëls en saans die sterre. Daar was 'n probleem met ons yskas, maar Wendy het dit gou uitgesorteer en was baie gasvry en vriendelik.
Julle was ster gaste. Hoop julle kom gou weer kuier.
Rosetta R - Feb 2022
Thank you for staying with us. Kind regards. Wendy
Jeromy M - Jan 2022
Het die rustigheid en stilheid van die omgewing geniet. Die aande was heerlik. Die gasvrou was baie hulpvaardig.
Jeàn Y - Okt 2021
Patrys-eenheid was netjies en skoon. Dis het alles wat jy nodig het teen 'n bekostigbare prys. As jy wil ontsnap van die stad se gejaag, is dit net die regte plek. Vir die wat hou van stap en mooi rotsformasies, dan vertel die rotse teen die koppie oeroue stories.
Baie dankie vir jou mooi resensie. Ek hoop julle kom kuier gou weer.
Gert V - Okt 2021
Ons het 'n heerlike aand daar deurgebring. Ek het veral die stilte geniet.
Die plek is netjies en gerieflik. Ek vind dit wel vreemd dat ons alles self moes opruim, en 'n fooi vir skoonmaak moes betaal. Daardie fooi kan eerder by die verblyf ingesluit word. Die gasvrou is baie vriendelik en dit was werklik lekker.
Hallo Gert, baie dankie vir jou resensie. Ek is bly julle het lekker gekuier.
Al wat ek vra is dat gaste die skottelgoed was en wegpak. Jul sal nie glo hoe die eenheid soms gelos word nie. Die res word deur my skoonmakers skoongemaak. Die kontant word gebruik vir diesel, lone en aankope van ekstras wat ek in die eenheid sit soos blitz, aansteker, 2 punt proppe, toiletsproei, daai sjokelade bederf op die bed en om nuwe glase te koop wat gereeld gebreek word. Ons pryse is regtig billik en ons steek maar min in die sak.
Vriendelike groete, Wendy.
Martie G - Sep 2021
Pragtige omgewing, naby hoofpad.
Netjiese en skoon verblyf met als wat jy nodig het. Sal beslis weer wil kom maar langer wil kuier om die omgewing te kan geniet.
Baie dankie Martie. Waardeer jul mooi resensie. Kom kuier asb weer.
Edyss S - Sep 2021
Gemaklike verblyf, goed ingerig.
Ons het Rierylaagte as 'n basis gebruik om die Maskam omgewing to verken tydens die blomme tyd. Die hanslammers wat op die stoep kom kuier het het die kinders se dag gemaak! Die huisie het alles wat jy nodig om gemaklik te kuier.
Dankie vir jou mooi resensie. Hoop julle kom kuier weer. Soms is is hansies stout want hulle is tog so lief vir mense. Bly hulle het dit geniet.
Ontvangs was bietjie deurmekaar. Die wind is nogal aanhoudend, maar dis daardie wêreld se ding. Vind die afsonderlike skoonmaakfooi vreemd al was ons vooraf daarvan vertel. Kan bietjie vrygewig met hout ook wees, veral in die winter. Baie behulpsaam met advies oor besoeke.
Dankie dat julle by ons gekuier het. Die skoonmaakfooi word ook aangedui op jul kwotasie . Ons gaste eenheid se pryse is baie laag en die skoonmaakfooi is daarom ekstra om die kostes te dek om ons skoonmakers te gaan haal in Klawer, weer weg te bring en hulle dubbele dagfooi te betaal as hulle op Saterdae en Sondae werk. Dit word ook gebruik vir aankoop van waspoeier, krag ens wat nogal 'n groot uitgawe is as mens elke dag die selfsorg eenheid moet skoonmaak. Ons huur ook houtmakers wat betaal moet word vir elke stukkie hout wat hul saag as ou bome wat doodgaan afgemaak word. Ons hout se pryse is egter baie billik teenoor dit wat mens by die winkel of vulstasies koop. Ons Namakwalanders is dankbaar vir die wind want dit is wat die blomsaaitjies versprei sodat daar volgende jaar weer volop blomme kan wees. Daar is ook baie dae wat die wind glad nie waai nie. Ek kan ongelukkig nie onthou van die ontvangs wat deurmekaar was nie, jammer daaroor. Ek hoop dat julle al die mooi plekke besoek het en dat julle weer sal terug keer.
Petrus M - Sep 2021
Mooi ligging, maar kommunikasie kan verbeter.
Ons het baie lekker gebly, maar kommunikasie vanaf Rietrylaagte was nie baie doeltreffend nie. Die huis was byvoorbeld met aankoms gesluit. Andersins het ons baie lekker oornag.
Julle was dan self bewus daarvan dat die sleutel op die tafel gelê het, en dat die skoonmaker die knip van die dubbel deur per ongeluk afgedruk het toe sy die ruit skoongemaak het. Ek gaan steriliseer die huis nadat sy skoongemaak het en kyk dat alles in orde is. Ek sit die sleutel op die tafel neer en trek die deur toe. Dis hoe dit elke keer gedoen word. Julle was nie lank daar nie toe het ek kom groet waarna jul gese het die deur was gesluit en dat jul deur die venster geklim het om dit oop te maak. Ek het omverskoning gevra en jul het dit heelhartig afgemaak as niks en dat sulke dinge gebeur. Ons het wel ook kommunikeer per e-pos en daar staan alles duidelik op my brief. Maar ek is bly julle het lekker gekuier en ek hoop dat julle gou weer sal terug keer.
Chrystal N - Sep 2021
Veilige en rustige plek. Sal enige een aanbeveel om daar te bly. Gaan beslis terug.
Baie dankie vir jou mooi resensie. Ek sien uit na julle volgende kuier. Dankie dat jul Rietrylaagte gekies het.
Gerda P - Sep 2021
Dit is waarde vir geld. Akkommodasie is baie gerieflik en bejaarde-vriendelik, my ma 88 en kon gemaklik rondbeweeg.
Ek wil net graag 'n voorstel maak dat die roeteaanduidings 'n bietjie beter aangedui word vanaf die N7. Geen melding word gemaak of jy op die regte pad is nie. Alles was verder uit die boonste rakke sal die plekkie weer besoek. Daar kan dalk ook net aangedui word waar mense blomme kan sien soos op die foto's wat verskaf word.
Ek is bly julle het lekker gekuier. Ek sal by my brief wat ek per e-pos stuur, aandui dat sodra jy afdraai van die teerpad jy net reguit aanry vir 5km. Hoop dit sal dan meer duidelik wees vir gaste.
Ek verduidelik gewoonlik waar die mooiste blomme op ons plaas is as gaste vra. Gewoonlik ry die meeste gaste uit na plaaslike dorpe vir blomme kyk omdat ons so sentraal geleë is.
Ria N - Sep 2021
Verblyf tydens blommekyk-besoek.
Netjiese en goed ingerigte verblyf, met 'n mooi uitsig. Net jammer dat ons gesukkel het om die gasvrou in die hande te kry toe 'n waterkrisis ontstaan het. Al die dokumentasie dui aan dat hulle nie op die plaas bly nie. Daar is nie selfoonsein nie, en nadat ons kilometers ver gery het om haar te bel, bly hulle toe maar sowat 30 m van ons verblyf af.
Hi Ria. Baie dankie vir jou terugvoer. Die brief is intussen opdateer nadat ek besef het dat dit nog daar staan dat ek nie op die plaas bly nie. (jammer daaroor) Daar is egter wifi beskikbaar by die eenheid en julle kon daarop gekoppel het en my 'n whatsupp call gegee het soos julle gedoen het vanaf Truck Inn. Daar is ook 2.5km terug na die teerpad vanaf die eenheid sein. Jul het dalk net nie jul selfone dopgehou nie. Die waterpyp wat uitgetrek was, is steeds 'n raaisel maar darem dadelik reggemaak. Ek vertrou dat jul verblyf verder aangenaam was en dat julle weer sal kom kuier. Vriendelike groete Wendy
Chris V - Sep 2021
Skoon, netjies, rustigheid.
Baie mooi en netjiese verblyf, sal dit definitief kan aanbeveel.
Baie dankie. Hoop julle kom kuier weer. Vriendelklike groete, Wendy.
Anton U - Sep 2021
Gerieflike verblyf. Netjies en skoon.
Dankie vir julle resensie. Hoop julle kom kuier weer. Groete Wendy
Uys P - Aug 2021
Wendy het ons vriendelik verwelkom en vertel waar ons moet loop en ry op die plaas om die pragtige blomme te bekyk. Wat 'n fees! Die huisie was skoon, netjies en baie gerieflik. Dit was ysig koud, veral vir ons wat uit 'n warm wêreld kom (Hoedspruit), so ons het vining 'n heerlike kaggelvuur aan die gang gekry. Die stilte en mooi uitsig was 'n genot. Ons hoop om Rietry weer te besoek iewers in die toekoms.
Baie dankie vir jou pragtige terugvoering. Dit maak my hart warm as mense as mens sulke terugvoer kry na 'n baie besige seisoen. Ek hoop van harte dat ek jul weer eendag kan terug verwelkom in ons mooie blommeland.
Nina S - Aug 2021
Vrede en blomparadys.
Net sulke mooi blomme op die plaas gesien as in die Biedouwvallei. Heerlik gestap, fietsgery en rondgery op die uitgestrekte plaas.
Hallo Nina. Ek is baie bly julle het lekker gebly. Ek stem saam. Baie mense reis na ander dorpe vir blomme maar hier op die plaas is die mooiste blomme. Hoop julle kom kuier gou weer. Blommegroete. Wendy
Helen D - Aug 2021
Thoroughly enjoyed our short stay, very welcoming host, everything supplied.
Loved the indoor fire, cosy and warm cottage, lovely being on a farm again. Wendy went out of her way to make sure all was in order. Thanks very much.
Hope to see you again. Keep safe. y
Anja L - Jul 2021
Ons kan Rietrylaagte regtig aanbeveel. Ons het in Patrys gebly en dit is skoon, netjies en het alles wat jy benodig. Dit is veilig en die kinders kon vrylik rondstap. Ons was bevoorreg om welkome reën hier te beleef en die binnebraai het ons lekker warm gehou! Die eenheid is gemaklik en stylvol toegerus. Lieflike uitsig van die stoep. Werklik goed vir die siel.
Baie dankie vir jou mooi resensie. Dit was heerlik om jul hier te he. Ek is so bly julle het die rustigheid van die plaas terdee geniet. Ek hoop julle kom kuier binnekort weer.
Oswald R - Jun 2021
Ons het in die kothuis gebly in Aug 2020. Ons verwagtinge was oortref met die huisie. Dit was baie mooi binne, en baie gesellig. Daar is ook 'n asemrowende uitsig. En dis goed afgesonder.
Gerard S - Mrt 2021
Goed ingerigte akkommodasie met 'n pragtige uitsig oor die laagte en heuwels.
Alles in die kothuis was aanwesig om die verblyf lekker te maak. Die binnebraai het heerlik gewerk.
Baie dankie vir jul resensie. Ons hoop jul kom kuier weer. Groete Wendy.
Theo V - Mrt 2021
Though we only stayed overnight, we enjoyed the peace and quietness. It was everything and more we expected.
Glad you had a great time. Please visit us again soon.
Riaan L - Jan 2021
Baie rustige plekkie ver van die teerpad.
Die plekkie is weg van die teerpad wat dit baie stil maak, en as jy wil sterre sien is dit beslis die plek vir jou!
Kom kuier gerus weer. Groete, Wendy
Josephine S - Nov 2020
Dit het gevoel of ons is in 'n droom is, so mooi is die uitsig op die stoep. As jy gewonder het, die grondpad is geskik vir 'n normale voertuig. Moenie Google se directions volg nie anders eindig jy op die 4×4 roete. Perfekte wegbreekplek.
Ons is so bly jul het dit geniet. Hoop ons sien julle gou weer.
Andre O - Nov 2020
Lekker rustig met mooi uitsig. Regte plek om af te skakel en te rus.
Baie dankie Andre. Ek hoop julle kom kuier weer.
Alison S - Okt 2020
I will definitely go there again with my family. It was good for the soul to be on the farm.
Hi Alison. Glad you enjoyed it. Thank you for leaving the house so clean. Hope to see you soon. Wendy
Netjiese, goedtoegeruste verblyf, pragtige natuurskoon, vars lug en plaas rustigheid - wat meer het 'n mens nodig.
Huisie is volledig toegerus en baie netjies. Vriendelike en gasvrye ontvangs. Pragtige natuurskoon en uitsig. Veilige omgewing en plaas rustigheid. Voorwaar 'n lafenis vir die siel!
Die mooiste omgewing, geen ander mense. Rus.
Heerlik gestap, voels gesien. Lekker om kombuistafel kaart gespeel. Op stoep gesit en oor landerye gestaar, genoeg hout om sommer net vuur te maaak.
So lekker om te hoor as gaste lekker gekuier het. Kuier gerus weer by ons.
Ockie M - Sep 2020
Great plek en akkommodasie.
Kom kuier gerus weer. Vriendelike groete. Wendy
Ek en my vrou het my ouers gevat om blomme te gaan kyk.
Rietrylaagte is uitstekende waarde vir geld. Ons gaan definitief weer daar oorbly.
Baie dankie vir jul kuier. Ons sien uit om jul weer te ontvang. Groete Wendy
Marinda K - Aug 2020
Heerlike stapgeleenthede en pragtige stukke veld. Huisie is baie gerieflik met alles wat nodig is.
Ek is nie seker dat die 4x4-roete meer gebruik word nie, behalwe deur baie hardebaarde.
Bly julle het lekker gekuier. Die 4x4 word meestal gebruik deur 4x4 klubs soos SA Jeep klub, Vatikaki klub en 4x4 dae wat gereel word deur ons. As jy hier bly is jy welkom om gratis te ry sonder begeleiding en op eie risiko. Groete Wendy van Zyl
Vat net jou kos, klere en tandeborsel saam!
Hallo Ivan, ons hoop ons sien julle weer. Groete, Wendy.
Jakkie B - Aug 2020
Gasvry en kos vir jou siel.
Ons het Rietrylaagte as oorslaap gebruik vir ons blommekyknaweek, en het baie meer gekry as waarvoor ons gehoop het. Die plek het als wat jy nodig het, netjies en baie gerieflik. Ons was baie spyt ons het net een aand geboek en gaan definitief weer boek en dan ook langer. Dit is heerlik om met jou koffie en beskuit die oggende op die stoep te sit en na die rustige omgewing voor jou te kyk. Dankie, Wendy, dat julle dit met ons deel en vir julle gasvryheid.
Baie dankie. Julle is enige tyd welkom. Ons sien beslis uit na jul volgende langer kuier.
Karaktervol, gesellig en gerieflik, alles wat jy nodig het, hulpvaardige gasvrou, warm bed. Kan dit aanbeveel.
So bly julle het hier oor gebly. Ons hoop ons sien julle sommer gou weer.
Charmillan M - Mrt 2020
Sal beslis weer daar gaan bly. Sorteer net die geiser uit asb, ons het daarmee gesukkel.
Will definitely go there again. Just sort out the geyser, because we were struggling with it.
I do not know why you struggled with the geyser. I will let my husband take a look at it. Sometimes guests turn the knobs outside. We ask them not to do that because the geyser works at a certain water pressure level. But I will make sure it will be fixed.
Frikkie S - Jan 2020
Wasgeriewe ontbreek as verblyf langer as 'n naweek is.
Ons is bly jul het lekker gekuier. As gaste vra dan was ons hul wasgoed teen n fooi. Ek hoop julle kom kuier weer.
Marien V - Nov 2019
Niko S - Nov 2019
Fantastiese wegkomkans vir die gesin.
Wat 'n fantastiese naweek. Asemrowende plek en naby aan Trawal/Klawer. Asemrowende sterre en rus. Stil, veilig en baie netjiese huis. Ek sal dit enige tyd aanbeveel.
Baie dankie. Dis vir ons altyd lekker as gaste hul tyd geniet op ons plaas. Dankie vir die mooi fotos wat jy geneem het. Ons sien uit daarna dat julle weer kom kuier.
Elrieta P - Okt 2019
Dit is plaas, oop vlaktes om te verken, skoon lug en sterre!
As jy hou van rondstap, sommer net, gaan boek in by Patryshuis. As jy hou van veld en son, dan is jy by die regte plek. Dis die ideale plek vir my om weer grond te vat met die natuur.
Dit was heerlik om julle as gaste te hê. Ek hoop julle kuier sommer binnekort weer.
Elaine V - Sep 2019
Pragtig en rustig. Stort wou glad nie saamwerk nie ─ óf vuurwarm óf yskoud.
Ons hoop julle kom kuier weer. Ongelukkig peuter gaste aan die gas eenheid agter die huis en veroorsaak dan dat dit gebeur. Ons probeer ons bes om dit reg te stel.
Onvergeetlik rustig, netjies.
Wat 'n pragtige plek. Skoon netjies en gerieflik. Als wat jy nodig het is beskikbaar. Gasvrou het ons verwelkom. Nuwe beddegoed, skoon badkamer en pragtig.
Baie dankie vir jou positiewe resensie. Julle was spog-gaste en ek sal julle enige tyd met ope arms ontvang.
Wendy en Altus
Rietrylaagte is een van daai bestemmings waarna jy wil gaan as jy weg van die alledaagse gebuzz van die wêreld wil wees en bietjie detox van tegnologie. Dis net 'n hele lang ent om in te ry na die plaas en dis goed as jy 'n voertuig het wat hoog is of betreklik goed sand en klip roetes kan aandurf. Die Landscape is absoluut beeldskoon! 'n fotograaf se droom. Die staproetes is asemrowend en die wilde diertjies bly maar 'n wow factor. Insekte is 'n ander storie, lol, dit is die bos - so neem maar insekweerder en sitroen kerse vir buite. Dis 'n perfekte bestemming vir die omgewing entoesias. Selfoonopvangs is letterlik nul by die huis en sal jy 'n paar km moet loop vir opvangs. Detox van tegnologie. Maak jou oproepe en status updates by die hek klaar en geniet die res van die kuier! Ek en my familie het dit vreeslik challenging gevind, maar tog baie geniet. Dankie Wendy (gasvrou) vir 'n baie welkome ontvangs, kommunikasie en snelle hulp as ons enigiets nodig gehad het.
Ek is bly julle het dit geniet. Ek hoop julle kom kuier weer.
Huisvesting was uitstekend. Uitsig vanaf stoep was baie goed. Baie rustige omgewing. Aanwysings was duidelik.
As jy na 'n plek soek waar jy net rustigheid kan ervaar, is dit die plek. Die akkommodasie met bybehore en slaapplek was vyfster gehalte. Gekombineer met die kalmte van die omgewing is dit 'n ideale plek om weer jou energie op te bou. Aanbevelings: Ek sou graag meer inligting oor die 4x4-roetes wou gesien het. Ons het gaan ry, maar nie geweet of ons oortree of nie.
Baie dankie vir jou terugvoer. Ons is bly julle het dit geniet. Baie dankie vir die aanbeveling. Ek sal 'n kennisgewing rondom die 4x4 in die eenheid opsit. Ons hoop julle kom kuier gou weer.
Justus H - Jul 2019
As ek weer in daardie area is, bly ek net by 1 plek, Rietlaagte.
Liewe Justus. Ons sien uit na julle volgende kuier.
Vriendelike groete. Wendy
Heldha F - Jun 2019
Dit was eenvoudig 'n belewenis.
Plek se ooptes was verskriklik kalmerend op jou gemoed. Stilte en wind se gesuis in bome was soos 'n lafenis vir my dorre siel wat net gewoond is aan die gejaagdheid van elke dag. Jy voel soos 'n nuwe mens wat weer die lewe vierkantig in die oë kan kyk.
Baie dankie. Ons is so bly julle het dit geniet en hoop om julle binnekort weer te sien.
Rustig, ongelooflik skoon en netjies. Sal dit graag weer wil besoek in die blomseisoen.
Baie dankie. Julle was self spog gaste. Ons hoop om julle in die blommeseisoen te ontvang.
Rone S - Des 2018
Best farm house ever!
We were pleasantly surprised when we stepped into our accommodation at Rietrylaagte. Wow! Wow! Wow! Even though I saw the pics before we arrived, it could not prepare me for the absolute comfort and overwhelming beauty of this little farm house! Breathtaking! A piece of heaven in Klawer! Well worth the journey from Cape Town! We were quite adventurous, visited the amazing Nama Bike Club off the R363 for a touch of Mozambique in the middle of nowhere, also drove out to Strandfontein and had the best calamari at the Kommetjie Restaurant and a swim at the tidal pool there! Explored Klawer and all the small dorpies! Best part was coming home to a peaceful Rietrylaagte after all the exploring! It got a bit windy in the evenings, the indoor braai was perfect! The place has everything you could possibly need!
Thank you for your beautiful review. We hope you visit us again in the near future.
Wendy and Altus.
Tienie D - Des 2018
Ek en my vrou en ons dogter, haar man en hulle twee kinders het op Rietrylaagte oornag op pad van Windhoek na George.
My dogter en haar gesin het nog 'n tweede dag oorgebly. Ons het die gul ontvangs, die netjiese akkommodasie en die stilte en ruimte terdeë geniet. 'n Heerlike oornag-akkommodasie teen 'n besonder billike prys, selfs vir twee mense is dit waarde vir geld.
Ons verwelkom jul graag weer enige tyd. Hoop ons is altyd julle keuse as jul weer reis.
Dalene V - Okt 2018
Heerlik rustig weg van die stad se gewoel.
Wendy is sekerlik die vriendelikste en aangenaamste gasvrou wat ek in jare ontmoet het. Patrys, die huis waarin ons 4 nagte geslaap het, is baie netjies en goed toegerus. Daar is vanaf tandestokkies tot insekdoder! Al wat mens moet saamneem is klere en kos. Ons het gedink ons sal die twee sakke hout wat te koop aangebied word opgebruik maar het beswaarlik een gebruik want dit is omtrent 'n hele boom wat in die sak was. Die binnebraai is wonderlik. Huis ruik nie eens na rook nadat jy gebraai het nie want daardie skoorsteen kan trek! Het dit geniet om op die stoep te sit en te kyk hoe hard daar op die plaas gewerk word. Die pragtig bewerkte lande is 'n fees vir die oog! Besef weereens boerdery is nie vir sussies nie! Gaan beslis weer daar my batterye daar herlaai. Voorspoed met jul Patrys en plaas.
Jy maak my hart warm, jul is sulke lieflike mense, ek sien uit na jul volgende kuier. Baie dankie vir jul wonderlike resensie.
Elrieta P - Okt 2018
Ontspan, verken, geniet!
Dankie, Wendy! Dit was so lekker om deur die week op 'n werkende plaas te kon ontspan. Om te sien hoe trekkers werk en lande bewerk word, het groot bygedra tot die ervaring vir my dogtertjies. Dit was ook lekker om hulle te los om te gaan verken op hul eie. Onthou om toe skoene in te pak! Die Patrys huisie is netjies, skoon en gerieflik! Die uitsig is pragtig! Dankie dat julle jul plaas deel, was so mooi met al die veld blommetjies.
Dit was vir my so oulik toe jul aangery kom met die oudste wat by die venster uithang. Haar gesiggie het gestraal. Ek kon sien hul was baie opgewonde om daar te wees. Ek is so bly julle het dit geniet. Dankie vir jou pragtige boodskap in ons boekie ook. Ons hoop om julle binnekort weer terug te verwelkom.
Wendy en Altus.
Elmarie H - Sep 2018
Ons het baie lekker gebly. Die huisie is baie gerieflik, het alles gebied wat ons nodig gehad het. Die rustigheid was ongelooflik lekker! Ons sal beslis weer gaan.
Baie dankie. Ons hoop julle kom kuier weer vir ons en ek hoop dat die weer volgende keer saamspeel sodat jul ons mooi blomme kan sien. Vriendelike groete, Wendy
Karin M - Aug 2018
Moenie my op my baadjie takseer nie, ek gaan jou verras.
As jy aangery kom, dan wonder jy oor díe huisie in die middel van amper nêrens, maar wat 'n pragtige akkommodasie. Dit is al 'n paar jaar aan die gang, maar als lyk splinternuut en vars. Dit is op 'n werkende plaas, so daar is 'n moets-en-moenie-lysie wat als uiteensit. Definitief 'n aanwins vir die omgewing.
Baie dankie vir jou resensie. Ons is so bly dat jul dit geniet het. Ons sien uit na jul volgende kuier.
Wonderlike tyd gehad! Wendy het soveel moeite gedoen om ons te verwelkom. Pragtige blomme op die plaas gesien.
Dit was heerlik om jul te kon ontmoet. Dankie vir die mooi boodskap wat jy in ons boekie gelos het. Sê ook vir jou dogtertjie dankie vir die pragtige tekening wat sy vir ons gemaak het. Dit pryk op ons huisie se yskas.
Wat 'n wonderlike plek! Pragtige uitsig en ons was bederf met die allermooiste reënboog die oggend van ons vertrek. Die eenheid het alles wat mens nodig het, sal beslis terugkom.
Baie dankie vir jou terugvoer. Ons sien baie uit na jul volgende kuier.
Luzanne C - Aug 2018
Dit is 'n pragtige huisie in 'n baie mooi omgewing. Alles in die huisie is netjies, skoon en gerieflik. Dit is op 'n pragtige plaas geleë en dit sou baie lekker gewees het om meer inligting oor die plaas te hê, soos hoe groot die plaas is, waarmee geboer word ens. In die brosjure in die huis word ons versoek om nie om die huis te mors met stompies ens. so dit is redelik terleurstellend om te sien dat die plaas self oral bemors is met plastiek, stukkende pype, asbes en selfs leë gifhouers. Daar is pragtige plekke om heen te stap, so 'n besonderse plek vir die natuurliefhebber.
Baie dankie vir jou resensie. Ons werk daaraan om die inligtingsboek op te gradeer en ons is besig om inligting te kry rondom die geskiedenis van die plaas. Ongelukkig is my skoonpa baas oor die plaas en ons sukkel om dinge te verander en werk hard daaraan om dit net so mooi skoon te kry soos ons huisie. Volgende keer as jul kom kuier sal jul die verandering sien.
Janine S - Aug 2018
'n Moet "hier bly" vir elke mens met plaas in sy hart.
Baie netjiese selfsorghuis. Wat 'n wonderlike wegbreeknaweek vir stadsjapies. Die huis is pragtig en baie netjies, die sjokolade was 'n groot bederf as jy instap in die kamer. Die uitsig vanaf die stoep is alles waaroor jy droom as jy in die stad bly. Ons het heerlik gebraai in die binnebraai (so bietjie gerook tot die vuur lekker vlam gevat het) en klets oor die dag se 4x4-pret, en die pragtige blomme. Daar is verskeie bordjies wat die 4x4-roete aandui. Ons het nie een oomblik onveilig gevoel nie. Hierdie stukkie paradys roep ons naam. Ons gaan beslis gou weer hier kom bly en sal dit beslis aanbeveel vir enige iemand wat weg wil kom van die hedendaagse tegnologie. Hier kom jy terug plaas toe. Lekker!
Baie dankie vir jou mooi resensie. Baie dankie ook vir jou pragtige boodskap in ons boekie. Ons sien uit na jul volgende kuier.
Fantastiese akkommodasie indien veiligheid verbeter word.
Pragtige, rustige plaasomgewing met mooi uitsig. 4x4-roetes nie duidelik op plaaspad aangedui nie, slegs satelietfoto's in huis beskikbaar. Daar was egter geen selfoon-opvangs nie, die skuifdeurraam sit los in die kosyn en geen veiligheidshekke of diefwering voor skuifdeur/vensters nie. Koue wintersaand se gebruik van kaggel/binne-braai is 'n frustrasie, want indien kombuisvenster en skuifdeur nie wyd oop nie, het die rook die hele huisie gevul. Daar was ook geen bottel met vars water soos aangedui op kommunikasie nie. Slegs brakwater in krane beskikbaar. Die eienaars bly blykbaar elders en kon nie maklik bereik word tydens verblyf nie (geen selfoon-opvangs by huisie). Indien veiligheid, kaggelprobleem en persoonlike kontak verbeter word, kan ons met vrymoedigheid hierdie verblyf aanbeveel.
Baie dankie vir jul terugvoer, ek is baie jammer oor die onaangenaamhede wat julle ervaar het. Ons sal werk maak van alles wat jul genoem het.
Baie rustig. Huis is baie mooi, skoon en netjies uitgerig.
Waarde vir geld. Huis is mooi versorgd en skoon. Rustige wegbreek van die gejaagde lewe. Sal lekker wees om 'n grasperk om die huis te hê.
Ek is bly julle het lekker gebly. Kom kuier gerus weer.
Jaco S - Jan 2018
Baie mooi en rustig, baie dankie.
Baie dankie Jaco. Kom kuier gerus weer.
Natasha D - Des 2017
Dit is 'n baie mooi, skoon, netjiese, rustige plek! Ons het te baie geniet en sal enige tyd weer terug gaan en sal definitief vir al ons vriende en familie vertel van plek!
Baie dankie Renier. Julle was wonderlike gaste en baie dankie dat jul die eenheid so pragtig skoon gelos het met jul vertrek. Ons waardeer dit opreg en ons sien uit na jul kuier vorentoe. Groete, Wendy.
Chrita V - Sep 2017
Heerlik gebly ten spyte van 'n yskoue wind want ons het gekies om buite onder die sterre te braai.
Die huisie is baie netjies met alles wat jy nodig het. Die sjokoladetjies is 'n bederf. Ek het 'n "koffie plunger" gemis. My opinie is dat indien mens die huisie skoon los soos jy dit gekry het, dit nie billik is om R150 skoonmaakfooi te betaal indien jy net een nag oorbly nie.
Baie dankie vir jou resensie. Ek sal 'n koffie plunger in die eenheid sit noudat ek sien dat daar 'n behoefte daarvoor is. Ek hoop dat julle weer by ons sal kuier. Die rede vir die skoonmaakfooi is nie vir die skoonmaak van die eenheid nie, maar oor die beddegoed wat dan elke oggend vervang moet word. As ons dus 4-6 nagte aanmekaar besprekings kry vir slegs 1 nag raak dit duur. Ons gebruik die skoonmaakfooi dus vir waspoeier, water, krag en die vervang van beddegoed wat na 'n tyd uitgewas lyk. Ons wil graag vir elke gas wat by ons kuier net die beste gee.
https://travelground.imgix.net/AAEAAQAAAAAAAAAAAAAAJGFiMWI0OGRjLTBhNDktNGVjMC05NWQxLWM0MGVjY2UwMzQyOA?w=1440&h=960&fit=crop&auto=enhance,format,compress&q=80 Vanaf R750 per nag, vir 2 mense 61 5 1 5 Rietrylaagte Farm Trawal 8147 Wes-Kaap 086 999 0018 14:00-19:00 10:00 -31.866697051212 18.558311462402